IVL เตรียมย้ายโรงงาน Avgol Industries ไปอิสราเอลตามแผนปฏิรูปธุรกิจไฟเบอร์ คาดจบในปีนี้
IVL เตรียมย้ายโรงงาน Avgol Industries ไปอิสราเอลตามแผนปฏิรูปธุรกิจไฟเบอร์ คาดจบในปีนี้
IVL เตรียมย้ายโรงงาน Avgol Industries ไปอิสราเอลตามแผนปฏิรูปธุรกิจไฟเบอร์ คาดจบในปีนี้
14 ก.พ. 2563

บริษัท อินโดรามา เวนเจอร์ส จำกัด (มหาชน) หรือ IVL แจ้งว่าบริษัท Avgol Industries 1953 Ltd. (Avgol) ซึ่งเป็นบริษัทย่อยทางอ้อมของไอวีแอล ที่ตั้งอยู่ในประเทศอิสราเอล ได้มีมติ ณ ที่ประชุมคณะกรรมการของ Avgol ซึ่งประชุมเมื่อเดือนธันวาคม 2562 ที่ผ่านมา ในการที่จะย้ายโรงงานผลิตที่ตั้งอยู่ในเขต Barkan (เวตส์แบงค์ :West Bank) ไปยังโรงงานอีกแห่งหนึ่งที่มีอยู่เดิมในประเทศอิสราเอลซึ่งจะดำเนินการแล้วเสร็จภายในปี 2563
ทั้งนี้ แผนการย้ายโรงงานในเขตเวสต์แบงค์แห่งนี้เป็นส่วนหนึ่งของแผนการปฏิรูปธุรกิจไฟเบอร์ที่กำลังดำเนินการอยู่ อีกทั้ง ยังเป็นการลดต้นทุนภายในกลุ่มผลิตภัณฑ์ด้านสุขอนามัยของธุรกิจไฟเบอร์ของไอวีแอล โดยการย้ายโรงงานผลิตในครั้งนี้คาดว่าจะส่งผลดีต่อการดำเนินงานของ Avgol นอกจากนี้ Avgol ไม่ได้เป็นเจ้าของที่ดินในโรงงานในเขต Barkan แห่งนี้ แต่เป็นเพียงการเช่าที่ดินซึ่งสัญญาเช่าจะสิ้นสุดลงในเดือนธันวาคม 2563